(Aangestuur vanaf Himalayaberge)
Kaart van die Himalajagebergte.
Lugfoto van die Himalajagebergte.
Satellietbeeld van die bergreeks.
Die Himalaja (Sanskrit: हिमालय, Nepalees: हिमालय, Oerdoe: ہمالیہ‎; van Sanskrit hima ("sneeu") en ālaya ("woning"), letterlik "tuiste van die sneeu") is 'n bergreeks in Suid-Asië, wat die Indo-Ganges-plein van die Tibetaanse plato skei. Dit lê uitgestrek van Pakistan oor Indië, Nepal, Tibet (Volksrepubliek China) en Bhoetan.
Pieke[wysig | wysig bron]
Die Himalajaberge is 2 400 km lank en tussen 150 en 280 km breed. Die wêreld se 14 hoogste bergpieke is in die gebergte geleë: Berg Everest, K2, Kangchenjunga, Lhotse, Makalu, Cho Oyu, Dhaulagiri, Manaslu, Nanga Parbat, Annapurna, Gasherbrum I, Broad Peak, Gasherbrum II en Shishapangma. Berg Everest is die hoogste bergtop op aarde met 'n hoogte van 8 848 meter.
In werklikheid bestaan die bergreeks uit drie hoofreekse wat soos 'n magtige vesting oor Noord-Indië troon. Die bewoners van die streek noem die berge "die tuiste van die sneeu", want die meeste van die berge is hoër as 5 400 m en dus dwarsdeur die jaar met sneeu bedek. Meer as 100 van die pieke is hoër as 6 000 m, meer as 30 is hoër as 7 000 m en veertien is hoër as 8 000 m.
Drie van die wêreld se grootste riviere ontspring in die Himalaja: Brahmaputra, Ganges en Indus. Die massiewe Himalaja-bergreeks strek in 'n halfmaan oor 'n gebeid van 3 250 km tussen die bolope van die Indus- en Brahmaputrariviere in Indië.
Die Himalaja het ontstaan deur die botsing van die Indiese subkontinent met die Eurasiese plat. Die Himalaja-bergreeks vorm deel van die "Dak van die Wêreld", die reusagtige hooglandgebied wat die Karakorum- en Pamir-bergreekse insluit.
KENNIS, vol 9, 1980, bl. 1673-1675, ISBN 0 7981 0828 2
↑ (en) “Definition of Himalayas”. Oxford Dictionaries Online. URL besoek op 31 Mei 2015.
↑ (en) Bishop, Barry. “Himalayas (mountains, Asia)”. Encyclopædia Britannica. URL besoek op 31 Mei 2015.
↑ (en) “The Himalayas: Two continents collide”. USGS: 5 Mei 1999. URL besoek op 31 Mei 2015.
Wikimedia Commons het meer media in die kategorie Himalaja.
(en) “Himalayas”. Encyclopædia Britannica. URL besoek op 9 Junie 2017.
Koördinate: 28°0′0″N 82°0′0″O﻿ / ﻿28.00000°N 82.00000°O﻿ / 28.00000; 82.00000
Ontsluit van "https://af.wikipedia.org/w/index.php?title=Himalaja&oldid=1784845"
Berge van Indië
Berge van Nepal
Berge van die Volksrepubliek China
Die bladsy is laas op 7 September 2018 om 11:41 bygewerk.